CELEX: 22012D0154
Language: lv
Date: 2012-09-28 00:00:00
Title: EEZ Apvienotās komitejas Lēmums Nr. 154/2012 ( 2012. gada 28. septembris ), ar ko groza EEZ līguma I pielikumu (Veterinārijas un fitosanitārijas jautājumi)

13.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 341/3
            
         EEZ APVIENOTĀS KOMITEJAS LĒMUMS
   Nr. 154/2012
   (2012. gada 28. septembris),
   ar ko groza EEZ līguma I pielikumu (Veterinārijas un fitosanitārijas jautājumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
   tā kā:
   
               (1)
            
            
               EEZ līgumā ir jāiekļauj Komisijas 2011. gada 4. oktobra Īstenošanas lēmums 2011/648/ES, ar ko groza Lēmumu 2008/185/EK attiecībā uz Beļģijas iekļaušanu to dalībvalstu sarakstā, kas atzītas par Aujeski slimības neskartām (1).
            
         
               (2)
            
            
               EEZ līgumā ir jāiekļauj Komisijas 2011. gada 21. decembra Īstenošanas lēmums 2011/879/ES, ar ko groza II un IV pielikumu Padomes Direktīvā 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2).
            
         
               (3)
            
            
               EEZ līgumā ir jāiekļauj Komisijas 2012. gada 17. februāra Īstenošanas lēmums 2012/112/ES, ar ko groza E pielikumu Padomes Direktīvā 92/65/EEK attiecībā uz veselības sertifikātu paraugiem dzīvniekiem no saimniecībām un dzīvniekiem, spermu, olšūnām un embrijiem no apstiprinātajām iestādēm, institūtiem vai centriem (3).
            
         
               (4)
            
            
               Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus, un dzīvnieku produktiem, piemēram, olšūnām, embrijiem un spermu. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Līdz ar to šis lēmums nav piemērojams Islandei.
            
         
               (5)
            
            
               Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas nolīgumu par lauksaimniecības produktu tirdzniecību, kā tas noteikts EEZ līguma I pielikuma sektorālajos pielāgojumos. Līdz ar to šis lēmums nav piemērojams Lihtenšteinai,
            
         IR PIEŅĒMUSI ŠO LĒMUMU.
   1. pants
   EEZ līguma I pielikuma I nodaļu groza šādi:
   
               1)
            
            
               nodaļas 4.1. daļas 9. punktam (Padomes Direktīva 92/65/EEK) un 8.1. daļas 15. punktam (Padomes Direktīva 92/65/EEK) pievieno šādu ievilkumu:
               
                           “—
                        
                        
                           
                              32012 D 0112: Komisijas 2012. gada 17. februāris Īstenošanas lēmums 2012/112/ES (OV L 50, 23.2.2012., 51. lpp.).”;
                        
                     
         
               2)
            
            
               nodaļas 4.2. daļas 84. punktam (Padomes Direktīva 2008/185/EK) pievieno šādu ievilkumu:
               
                           “—
                        
                        
                           
                              32011 D 0648: Komisijas 2011. gada 4. oktobra Īstenošanas lēmums 2011/648/ES (OV L 260, 5.10.2011., 19. lpp.).”;
                        
                     
         
               3)
            
            
               nodaļas 8.1. daļas 3.a punktam (Padomes Direktīva 2009/158/EK) un 4.1. daļas 4.a punktam (Padomes Direktīva 2009/158/EK) pievieno šādu ievilkumu:
               
                           “—
                        
                        
                           
                              32011 D 0879: Komisijas 2011. gada 21. decembra Īstenošanas lēmums 2011/879/ES (OV L 343, 23.12.2011., 105. lpp.).”
                        
                     
         2. pants
   Īstenošanas lēmumu 2011/648/ES, 2011/879/ES un 2012/112/ES teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2012. gada 29. septembrī ar noteikumu, ka EEZ Apvienotajai komitejai ir sniegti visi paziņojumi saskaņā ar EEZ līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2012. gada 28. septembrī
      
         
            EEZ Apvienotās komitejas vārdā –
         
            priekšsēdētājs
         
         Atle LEIKVOLL
      
   
   
      (1)  OV L 260, 5.10.2011., 19. lpp.
   
      (2)  OV L 343, 23.12.2011., 105. lpp.
   
      (3)  OV L 50, 23.2.2012., 51. lpp.
   
      (4)  Konstitucionālās prasības nav norādītas.